Απλοποίηση στο ΚΕΠ η πως θα λειτουργήσει το κράτος χωρίς να αυτό-καταλυθεί.
 [Knowledge transfer alignment]

Εισαγωγή.

Ο υπουργός Διοικητικής Μεταρρύθμισης Κυριάκος Μητσοτάκης υποστήριξε πρόσφατα ότι κάθε περιττή υπογραφή ή περίπλοκη διαδικασία είναι δυνάμει μια εστία διαφθοράς. Το τελευταίο χρονικό διάστημα επικρατεί ένας αναβρασμός που αφορά στον επιτελικό συντονισμό φορέων του δημοσίου τομέα σε θέματα όπως η αναδιοργάνωση των δημοσίων υπηρεσιών και η απλοποίηση των διαδικασιών. 


Στο πλαίσιο αυτό των αλλαγών περιλαμβάνονται και οι συγχωνεύσεις διαδικασιών και αρμοδιοτήτων που αφορούν στα ΚΕΠ. Το ΚΕΠ αποτελεί υπηρεσία αιχμής και πρώτης γραμμής και οι υπάλληλοί του έρχονται σε άμεση επαφή με τους πολίτες. Είναι εργαλείο της δημόσιας διοίκησης βασισμένο σε προδιαγραφές ιδιωτικού τομέα, είναι εργαλείο του κράτους και της πολιτικής εξουσίας αλλά παράλληλα λειτουργεί διαφορετικά από τις περισσότερες δημόσιες υπηρεσίες.

Το ΚΕΠ είναι το by-pass της παραδοσιακής ελληνικής δημόσιας γραφειοκρατίας. 


Παρακάτω θα προτείνω δυνατότητες απλοποίησης των διαδικασιών στα ΚΕΠ. 

Κατάργηση δικαιολογητικών.

Τα ΚΕΠ διεκπεραιώνουν πιστοποιημένες διαδικασίες και αιτήματα προς όλες τις κατευθύνσεις-φορείς του ελληνικού δημοσίου. Η κατάργηση δικαιολογητικών και η αντικατάσταση τους με δήλωση του Ν. 1599/86 ακόμη και σε θέματα ευαίσθητα όπως η υποβολή αντιγράφων ποινικού μητρώου αποτελεί μια σοβαρή προσπάθεια απλοποίησης. Η προσκόμιση επίσης απλών φωτοαντιγράφων πιστοποιητικών στη θέση πρωτοτύπων ή επικυρωμένων αντιγράφων τους είναι ένα βήμα προς την ίδια κατεύθυνση. 
Τι προτείνουμε: Προτείνουμε την παράλειψη-κατάργηση της αποστολής φωτοαντιγράφου αστυνομικής ταυτότητας στις διαδικασίες διεκπεραίωσης αιτημάτων στα ΚΕΠ διότι η αποστολή αυτή αποτελεί κατά τη γνώμη μας μια ταυτολογία. Η αίτηση του ενδιαφερομένου –κατά τη γνώμη μου- επέχει θέση υπεύθυνης [sic] δήλωσης. Η εξάπλωση της ηλεκτρονικής διεκπεραίωσης αιτημάτων μέσω της πύλης ΕΡΜΗΣ θα ήταν σκόπιμο και ευκταίο να υποστηριχθεί περαιτέρω γιατί μέχρι τώρα περιορίζεται στο 5% των αιτημάτων. Αυτό συμβαίνει γιατί δεν υπάρχει κουλτούρα ηλεκτρονικών αιτημάτων στο δημόσιο και δη στα ΚΕΠ. Η χρήση – πραγματοποίηση τέτοιου τύπου αιτημάτων γίνεται από τις ηλικιακές κατηγορίες μεταξύ 18 και 35 ετών μέσω της πύλης ΕΡΜΗΣ.

Ψηφιακή υπογραφή και ψηφιακό πιστοποιητικό.
  

Υπάρχουν δύο κατηγορίες ψηφιακών πιστοποιητικών. Τα πιστοποιητικά χαλαρής αποθήκευσης (εγκαθίστανται στον Η/Υ του τελικού χρήστη) και τα πιστοποιητικά σκληρής αποθήκευσης (αποθηκεύονται σε Ασφαλή Διάταξη Δημιουργίας Υπογραφής ΑΔΔΥ: smart card ή usb token).


Οι τράπεζες στην Ελλάδα διαθέτουν τεράστια εμπειρία στο τομέα των ψηφιακών υπογραφών. Στο πλαίσιο λειτουργίας των ΚΕΠ η ψηφιακή υπογραφή οδηγεί στην έκδοση ψηφιακού πιστοποιητικού από τον πολίτη – για τον πολίτη (μέσω της πύλης ΕΡΜΗΣ). Στη περίπτωση αυτή προ-απαιτείται η αυτοπρόσωπη παρουσία του τελικού χρήστη μια τουλάχιστον φορά στα ΚΕΠ για την ψηφιακή ταυτοποίησή του. Η επίτευξη αυθεντικοποίησης [authentication] και ακεραιότητας [integrity] των δεδομένων του τελικού χρήστη  είναι εκ των ων ουκ άνευ προϋπόθεση για την ασφαλή [secured] συναλλαγή.

Στη περίπτωση του ΚΕΠ έχουμε την λειτουργία μεταξύ κράτους και πολίτη, μιας ΕΜΠΙΣΤΗΣ ΤΡΙΤΗΣ ΟΝΤΟΤΗΤΑΣ (πάροχος υπηρεσιών πιστοποίησης) η οποία πιστοποιεί την ψηφιακή υπογραφή του πολίτη. 

Τα πιστοποιητικά δημοσίων κλειδιών [Public Key Certificates] αποτελούν το εργαλείο της τρίτης αυτής παρεμβαλλόμενης οντότητας [entity] για την επίτευξη της αυθεντικοποίησης και ακεραιτότητας των δεδομένων των δύο μερών (κράτους-πολίτη).

Τι προτείνουμε: Προτείνουμε την αξιοποίηση της εμπειρίας των τραπεζών σε θέματα smart-cards ή usb token για τη χρήση τους από τους πολίτες. Οι πολίτες οι οποίοι είναι μορφωμένοι ηλεκτρονικά μπορούν να χρησιμοποιούν τη κάρτα τους σε επίπεδο Kiosk-Kep ή E-Kep (διαδικτυακά) για την έκδοση των ψηφιακών πιστοποιητικών τους με reference number. 

Ο φετιχισμός της σφραγίδας που διακατέχει όλο το προσωπικό (από υπαλλήλους μέχρι διευθυντή) των ΚΕΠ πρέπει να εκλείψει. Το e-government έχει πολλά να μάθει από το e-banking.

[image: image1]
Κατάργηση FAX (τηλεομοιοτυπίας) από το τη χρήση e-mail (ηλεκτρονικού ταχυδρομείου) 


Η αίτηση του πολίτη στο ΚΕΠ γίνεται μέσω τυποποιημένης διαδικασίας η οποία απαιτεί την εκτύπωση και την αποστολή πολλών σελίδων με τα δεδομένα του πολίτη. Γίνεται μια πραγματική σπατάλη χάρτου και χρόνου. Πολλές φορές, για λόγους επείγουσας εξυπηρέτησης του πολίτη, έχω αναγκασθεί να τηλεφωνήσω στο συνάδελφό μου του Δημοτολογίου, του Ληξιαρχείου, του Πρωτοδικείου κάποιας πόλης στην ελληνική επικράτεια για να μου αποστείλει το πιστοποιητικό που ζητά ο πολίτης μέσω fax. Αυτό γίνεται σε 5 λεπτά της ώρας.


Τι προτείνουμε: Ένας μόνο υπάλληλος μπορεί να έρχεται σε επαφή τηλεφωνική με τους συναδέλφους του σε άλλες υπηρεσίες και να μεταδίδει το αίτημα (ενδεχομένως με κωδικό pin του υπαλλήλου) αντί να διέρχεται τη χρονοβόρα διαδικασία αποστολής ολόκληρου συνόλου σελίδων μέσω τηλεομοιοτυπίας, οι οποίες παρεμπιπτόντως καταλήγουν στον κάλαθο των αχρήστων αν όχι της ανακύκλωσης. 

Η χρήση επίσης του e-mail για την αποστολή αιτημάτων τα οποία ούτως ή άλλως συμπληρώνονται στις πιστοποιημένες – προκαθορισμένες φόρμες του ΕΡΜΗ θα μπορούσε να γλυτώσει χρόνο και χρήμα και να συντελέσει στην ασφάλεια [security] της συναλλαγής. 

Ενοποίηση μητρώων των υπηρεσιών. 

Όταν προσέρχεται ο πολίτης στο ΚΕΠ για να εξυπηρετηθεί, διαπιστώνουμε ότι η ποικιλία των αιτημάτων-υποθέσεων των οποίων μπορεί να ζητήσει τη διεκπεραίωση οδηγεί τους υπαλλήλους των ΚΕΠ σε μια απόγνωση έμπροσθεν μιας δαιδαλώδους πραγματικότητας.

Άλλος ο αριθμός μητρώου ΙΚΑ, άλλος ο ΑΜΚΑ, άλλος ο ΑΦΜ, άλλος ο αριθμός ασφαλισμένου ΟΠΑΔ, άλλος ο αριθμός ΟΓΑ, άλλος ο αριθμός κάρτας ανεργίας του ΟΑΕΔ, άλλος ο αριθμός αστυνομικής ταυτότητας κλπ. 

Τι προτείνουμε: Προτείνουμε την σταδιακή ενοποίηση όλων των μητρώων του ελληνικού δημοσίου και την υιοθέτηση ενός ενιαίου αριθμού μητρώου του πολίτη για τις συναλλαγές του με το ελληνικό δημόσιο. Επειδή αυτό είναι ιδιαίτερα δύσκολο, προτείνουμε την υιοθέτηση αριθμών σε internal και external επίπεδο. Μπορεί ο αριθμός του ΙΚΑ ενός ασφαλισμένου να παραμείνει ο ίδιος αλλά στις συναλλαγές του με το ΚΕΠ να είναι αντιστοιχισμένος με ένα ενιαίο αριθμό που ακολουθεί μοναδικά παντού τον πολίτη. Εδώ θα ακολουθηθεί μια on the spot επίλυση του προβλήματος. Δεν καταστρώνουμε μεγαλεπήβολα σχέδια που δεν θα υλοποιηθούν ποτέ. 

Εφορίες και One stop-shop. Αγοράστε όποια υπηρεσία θέλετε σε ένα πολυκατάστημα.


Ουρές στις εφορίες υπάρχουν ακόμη, παρά τη λειτουργία του taxis-net. Έχω έρθει πολλές φορές αντιμέτωπος με την απαίτηση του πολίτη να διεκπεραιώσει μια διαδικασία που αφορά την Δ.Ο.Υ. και ζητώ τους κωδικούς του [username και password] για να εισέλθω στην ιστοσελίδα www.gsis.gr. Δεν είμαι υποχρεωμένος αλλά θέλω να εξυπηρετήσω τον πολίτη. 

Τι προτείνουμε: Τη δημιουργία θυρίδας e-taxis στη δομή των ΚΕΠ. Εξειδίκευση των γκισέ στο ΚΕΠ.

Σε μεταγενέστερο στάδιο προτείνουμε τη λειτουργία e-taxis kiosk μέσα στο χώρο του ΚΕΠ. Όπως στη τράπεζα προσέρχεται ο πολίτης για να πληρώσει τη πιστωτική του κάρτα, το δάνειο του η το λογαριασμό του στο μηχάνημα αυτόματων συναλλαγών, κατά τον ίδιο τρόπο θα μπορεί στο e-taxis kiosk του ΚΕΠ να διεκπεραιώνει τα θέματα του μέσω smart card ή κάρτας Δ.Ο.Υ. με τη βοήθεια υπαλλήλου του ΚΕΠ.
Ενοποίηση και συγχώνευση τμημάτων στο ΔΗΜΟ.

Στο Δήμο μας αλλού είναι το ΚΕΠ, αλλού είναι το Δημοτολόγιο, αλλού είναι το Ληξιαρχείο, αλλού είναι το Πρωτόκολλο κλπ. Όλες οι υπηρεσίες που αφορούν τον πολίτη είναι διασκορπισμένες. Δεν υπάρχει το alignment μεταξύ ομοειδούς χαρακτήρα τμημάτων και υπαλλήλων που ασχολούνται με παρεμφερές αντικείμενο. 


Τι προτείνουμε: Προτείνουμε την άμεση συγχώνευση (διοικητική) του Δημοτολογίου – Ληξιαρχείου – Πρωτοκόλλου- Τμήματος Αλλοδαπών και ΚΕΠ σε μια ενιαία Διεύθυνση. Μια πλατφόρμα One stop-shop όπου ο πολίτης θα εξυπηρετείται ολοκληρωμένα.

Alignment στις υπηρεσίες του Δημοσίου.
Κωδικός αριθμός υπαλλήλου του ΚΕΠ (εν είδει voucher) για δυνατότητα εργασίας σε άλλο ΚΕΠ.

Οι εργασίες στο ΚΕΠ είναι ίδιες. Ο υπάλληλος μπορεί να έχει ένα μοναδικό κωδικό (που έχει σήμερα για την εργασία του στο ΚΕΠ) και να απασχολείται όπου υπάρχει ανάγκη, ακόμη και από το σπίτι του. Όταν εφάρμοζα το πρόγραμμα ΔΙΑΥΓΕΙΑ στο δήμο μου, αναγκαζόμουν λόγω φόρτου εργασίας να αναρτώ αποφάσεις ακόμη και από το σπίτι μου. Η δουλειά μέσω e-mail δεν απαιτεί τη φυσική παρουσία στο χώρο. Αυτή είναι η ουσιώδης κινητικότητα.
SWOT ANALYSIS ΣΤΟ ΚΕΠ

